Ricardo Croes

Ricardo Sindulfo Croes ta un politico Arubiano y desde 2016 lider di partido RED. E tabata miembro di Parlamento di Aruba di 27 di oktober 2017 te 8 di juli 2021.

Croes ta nace na Piedra Plat y tabata e di dos yiu den famia consistiendo di cuater yiu. E tabata mucha ainda ora su tata a fayece. Como adolescente e tabata adicto na droga ilegal pero a sa di rehabilita su mes. FADA: Ricardo Croes ta siguiente invitado den documentario basa riba bida real, 24ora.com (11 januari 2021). Recupera 29 di juni 2021. Den su carera profesional Croes tabata entre otro comerciante y a studia ley na Universidad di Aruba.

Na aña 2013 el a inicia su carera politico den partido RED, logrando 420 voto den eleccion 2013. E partido mes ta sufri un perdida substancial di voto despues di cual Rudy Lampe ta anuncia su retiro como lider di partido. RED bou presion den coalicion, 24ora.com (24 april 2018). Recupera 29 di juni 2021. Na 2016 Croes ta keda nombra lider di partido. Den eleccion parlamentario 2017 e la sorprende tur hende ora su campaña, no obstante fondonan minimal, a yude yega te na 3.359 voto cu a haci’e di 3 votegetter na Aruba, despues di Mike Eman y Evelyn Wever-Croes. Desde 27 oktober 2017 e ta miembro di Parlamento di Aruba y lider di fraccion di RED. Ricardo Croes ta conoci pa su anhelo pa legalisa uzo di marihuana medicinal y recreacional. Introduccion di cannabis medicinal na Aruba ta tambe un di e puntonan mas importante di e programa di partido RED. Den cuadro di esaki Croes a lansa varios mocion den parlamento, pero no a logra haya suficiente sosten.

Den e eleccionnan di 2021 y 2024, el a obtene 1184 respectivamente 384 voto individual como lider di partido y nr. 1 riba e lista di RED. Tres dia despues di eleccion 2024, unda e partido mes a logra apenas un total di 635 voto, Croes ta anunsiá su retiro for di politica pa motibo di falta di interes entre e electorado pa e programa di partido.Lider di RED Ricardo Croes y ex minister Rudy Lampe a anuncia nan retiro di politica, NoticiaCla (9 di december 2024)

Croes ta casa y tin cinco yiu. 10 candidato di RED tabata presente pa entrega lista, 24ora.com (4 augustus 2017).Recupera 29 di juni 2021.

Category:Politico di Aruba
Category:Hende